Diari Oficial de la Generalitat Valenciana


Sumari del DOGV 9353, del 02-06-2022 (2022/4725)

RESOLUCIÓ de 18 de maig de 2022, del director general de l'Institut Valencià de Serveis Socials, per la qual s'aprova incoar el procediment per a sol·licitar finançament europeu per l'eix de Recuperació per a la Cohesió i els Territoris d'Europa, del Programa Operatiu del Fons Social Europeu de la Comunitat Valenciana 2014-2020, per a l'actuació «Adequació de la prestació de serveis de centres residencials, habitatges tutelats i de centres d'atenció diürna dirigits a persones amb diversitat funcional, malaltia mental crònica i majors», per a afrontar els efectes i les necessitats generades per la crisi sanitària ocasionada per la Covid-19 i donar publicitat al fons que finançarà els costos d'aquest institut.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9353

Data del DOGV
:   02-06-2022

Secció del DOGV
:   V. ANUNCIS - C) ALTRES ASSUMPTES

Número del document
:   2022/4725


Organisme emissor
:   Institut Valencià d'Atenció Social i Sanitaria

Tipus de document
:   Resolució

RESOLUCIÓ de 18 de maig de 2022, del director general de l'Institut Valencià de Serveis Socials, per la qual s'aprova incoar el procediment per a sol·licitar finançament europeu per l'eix de Recuperació per a la Cohesió i els Territoris d'Europa, del Programa Operatiu del Fons Social Europeu de la Comunitat Valenciana 2014-2020, per a l'actuació «Adequació de la prestació de serveis de centres residencials, habitatges tutelats i de centres d'atenció diürna dirigits a persones amb diversitat funcional, malaltia mental crònica i majors», per a afrontar els efectes i les necessitats generades per la crisi sanitària ocasionada per la Covid-19 i donar publicitat al fons que finançarà els costos d'aquest institut. [2022/4725]  
En ocasió de l'emergència de salut pública ocasionada per la Covid-19, les administracions públiques, en l'àmbit de les seues competències, van adoptar a la major celeritat, mesures urgents tendents a pal·liar els efectes que la pandèmia sanitària estava provocant. Aquestes mesures en l'Institut Valencià de Serveis Socials (d'ara endavant IVASS), es van concretar, entre altres, en contractacions temporals de personal de substitució o de reforç que garantiren el manteniment de les activitats assistencials considerades prioritàries que afecten el funcionament dels serveis socials essencials, que van ser finançades amb fons propis de la Generalitat Valenciana.  
El 23 d'abril de 2020, el Consell Europeu va confirmar un «full de ruta per a la recuperació» amb la finalitat d'atenuar les enormes pertorbacions en l'economia produïdes per la pandèmia, full de ruta que preveu un fort component d'inversió per part de la Unió Europea (d'ara endavant UE).  
Next Generation EU es compon de diversos programes, entre els quals figura l'Ajuda a la Recuperació per a la Cohesió i els Territoris d'Europa (d'ara endavant REACT-EU), dissenyat per a reforçar la Política de Cohesió a través dels programes operatius (d'ara en avant PO) del Fons Europeu de Desenvolupament Regional (d'ara endavant FEDER) i FSE en el període 2014-2020.  
En el marc del programa REACT-EU: «Ajuda a la Recuperació per a la Cohesió i els Territoris d'Europa» a la Comunitat Valenciana li corresponen 1.254 milions d'euros, que ja s'han reflectit en els actuals programes: PO FSE CV 2014-2020, POEJ 4073-8511 Z PO FEDER CV 2014-2020, amb la possibilitat de destinar recursos al Fons Europeu d'Ajuda a les Persones més Desfavorides.  
En data 24 d'abril de 2020 va ser publicat en el Diario Oficial de la Unión Europea (d'ara endavant DOUE), el Reglament (UE) 2020/558 del Parlament Europeu i del Consell de 23 d'abril de 2020, pel qual es modifiquen els reglaments (UE) núm. 1301/2013 i (UE) núm. 1303/2013, pel que fa a mesures específiques per a oferir una flexibilitat excepcional en l'ús dels Fons Estructurals i d'Inversió Europeus en resposta a l'alerta sanitària provocada pel brot de Covid-19.  
  
El 28 de desembre de 2020 va ser publicat en el BOE el Reglament (UE) 2020/2221, del Parlament Europeu i del Consell, de 23 de desembre de 2020, pel qual es modifica el Reglament (UE) núm. 1303/2013, pel que fa a la revisió específica del marc financer dels estats membres, permetent la modificació dels límits d'endeutament, la utilització de recursos addicionals i les disposicions per a la seua execució, a fi de prestar assistència per a afavorir la reparació de la crisi en el context de la pandèmia de Covid-19, les seues conseqüències socials, i preparar una recuperació verda, digital i resilient de l'economia mitjançant el finançament que proporciona REACT-EU.  
  
De conformitat amb el Reglament (UE) 2020/2221 i, en resposta a l'emergència sanitària causada per la Covid-19, d'acord amb les mesures específiques de flexibilitat incorporades al Reglament (UE) núm. 1303/2013 pel Reglament (UE) 2020/558, els recursos REACT-UE donaran suport a les operacions en el marc del nou objectiu temàtic «Afavorir la reparació de la crisi en el context de la pandèmia de Covid-19, les seues conseqüències socials, i preparar una recuperació verda, digital i resilient de l'economia», sent la despesa a finançar d'aquestes operacions subvencionables des de l'1 de febrer de 2020.  
Per Decisió d'Execució de la Comissió de 8 de novembre de 2021, es modifica la Decisió d'Execució C (2015) 9587, per la qual s'aproven determinats elements del programa operatiu «FSE CV 2014-2020», per al qual se sol·liciten ajudes del FSE en el marc de l'objectiu d'inversió en creixement i ocupació destinada a la regió de la Comunitat Valenciana a Espanya, i que es beneficien dels recursos de REACT-UE per a 2021.  
En aquest instrument de finançament s'integra, entre les actuacions per a ser finançades en el marc del programa REACT-EU FSE de la Comunitat Valenciana, l'actuació amb òrgan gestor, IVASS: «Adequació de la prestació de serveis de centres residencials, habitatges tutelats i de centres d'atenció diürna dirigits a persones amb diversitat funcional, malaltia mental crònica i majors» per a afrontar els efectes i les necessitats generades per la crisi sanitària ocasionada per la Covid-19.  
  
Vistos els antecedents exposats i la normativa d'aplicació, tenint en consideració que aquest òrgan, de conformitat amb les competències conferides en el Decret 7/2013, de 4 de gener, del Consell, pel qual s'aprova el Reglament d'organització i funcionament de l'IVASS, és el competent per a dictar la present resolució, d'acord amb tot el que antecedeix, resolc:  
  
Primer  
Incoar el procediment per a sol·licitar finançament europeu per l'eix REACT-EU, del PO de l'FSE CV 2014-2020, per a l'actuació «Adequació de la prestació de serveis de centres residencials, habitatges tutelats i de centres d'atenció diürna dirigits a persones amb diversitat funcional, malaltia mental crònica i majors», per a afrontar els efectes i les necessitats generades per la crisi sanitària ocasionada per la Covid-19 (IVASS) i donar publicitat al fons que finançarà els costos d'aquest institut.  
  
  
Segon  
Comunicar que l'actuació «Adequació de la prestació de serveis de centres residencials, habitatges tutelats i de centres d'atenció diürna dirigits a persones amb diversitat funcional, malaltia mental crònica i majors», per a afrontar els efectes i les necessitats generades per la crisi sanitària ocasionada per la Covid-19 (IVASS), serà cofinançada per l'eix REACT-EU del PO del FSE CV 2014-2020, la qual cosa es comunica de conformitat amb les normes sobre informació, comunicació i publicitat recollides en els reglaments UE 1303/2013 i 1304/3013, del Parlament Europeu i del Consell, de disposicions comunes als fons estructurals i del FSE, fer la publicació íntegra de la present resolució en el Diari Oficial de la Generalitat Valenciana (DOGV), i donar-ne trasllat a la pàgina web de l'institut.  
  
  
Tercer  
Comunicar als qui han prestat o presten serveis en llocs de l'IVASS a partir de l'1 de febrer de 2020, amb motiu de l'actuació «Adequació de la prestació de serveis de centres residencials, habitatges tutelats i de centres d'atenció diürna dirigits a persones amb diversitat funcional, malaltia mental crònica i majors» per a afrontar els efectes i les necessitats generades per la crisi sanitària ocasionada per la Covid-19 (IVASS), que els seus costos salarials són susceptibles de ser cofinançats per la UE de l'eix REACT-EU del PO del FSE CV 2014-2020, com a part de la resposta de la Unió a la pandèmia de Covid-19.  
  
Contra la present resolució no és possible interposar cap recurs per ser un acte de tràmit, de conformitat amb el que es preveu en l'article 112 de la Llei 39/2015, d'1 d'octubre, del procediment administratiu comú de les administracions públiques.  
  
València, 18 de maig de 2022.- El director general de l'IVASS: Ramón Orozco Mora.